Presidenti meksikan në luftë me trafikun e drogës dhe krimin e organizuar
Megjithë mbështetjen e popullit, shumë ekspertë shtrojnë pyetjen e ndikimit që do të ketë kjo luftë
Në Meksikë, presidenti Felipe Calderon po vazhdon luftën e tij të gjithanshme kundër trafikantëve të drogës dhe krimit të organizuar. Por bandat e dhunshme po kundërpërgjigjen. Më shumë se një mijë vetë janë vrarë që kur zoti Calderon mori pushtetin në dhjetor. Kësaj atmosfere të tensionuar iu shtuan edhe dy incidente me bombë në fillim të muajit kundër tubacioneve të gazit natyror të kompanisë shtetërore të naftës Pemex. Ndërprerja e punës shkaktoi mbylljen e përkohshme të industrive të rëndësishme në veri të vendit. Sabotazhi kundër sektorit më të madh industrial të Meksikës tronditi shumë njerëz dhe shkaktoi miliona dollarë humbje. Përgjegjësinë e mori një grup i vogël në jug të Meksikës, por analisti i pavarur i energjisë David Shields është midis atyre që kanë dyshime. Zoti Shields dyshon për autorë të tjerë. Në muajt e fundit, bandat e drogës kanë vrarë dhjetra policë dhe ushtarë në kundërpërgjigje ndaj sulmeve të qeverisë. Analistja Ana Maria Salazar në Meksikë pohon se shpërthimet tek tubacionet e gazit mund të jenë kryer nga bandat kriminale, por ajo nuk përjashton mundësinë e përfshirjes së terroristëve ndërkombëtarë. Por nuk ka patur sulme të tjera dhe nuk ka prova për përfshirje të al-Kaidës. Në Shtetet e Bashkuara ekspertët e terrorizmit janë të shqetësuar nga mungesa e aftësisë së Meksikës për të përballuar një kërcënim të tillë. Fred Burton është analist për sigurimin në firmën Strategic Forecasting me seli në Austin të Teksasit. Analisti Burton shikon probleme të mëtjeshme për Shtetet e Bashkuara në se organizatat kriminale mbeten të fuqishme dhe dhuna vazhdon të pllakosë Meksikën. Lufta e presidentit Calderon kundër bandave të trafikut të drogës ka mbështetje të fuqishme nga populli meksikan, por shumë ekspertë shtrojnë pyetjen e ndikimit që ajo do të ketë. Ana Maria Salazar thotë se qeveria ka rimarrë nën kontroll nga bandat kriminale disa zona por mbeten edhe sfida përpara. Zonja Salazar thotë se operacionet kundër bandave të drogës po shterojnë burimet e ushtrisë. Qeveria thotë ajo, duhet të përballet organizatat kriminale, por analistja shtron pyetjen se ku do të çojë më tej kjo luftë. pyet analistja. Përgjigja e kësaj pyetje mund të gjendet pas disa muajve, ndërkohë që presidenti Calderon mbush një vit në postin e tij dhe përfundon faza e parë e luftës së tij kundër perandorive kriminale që kërcënojnë vendin e tij. //rd//